ANC-hoë glo voor gesin vermoorFoto: ANA. Nog ŉ ANC-leier is voor sy gesin in KwaZulu-Natal vermoor. Die ANC het Maandagaand in ŉ verklaring gesê hy is diep hartseer oor die moord op Sifiso Cele (42), ŉ tesourier van die Oshabeni-tak by die Ray Nkonyeni-munisipaliteit. Volgens die verklaring is die omstandighede rakende sy moord nog nie duidelik nie, maar dit kom voor of hy in die Margate-uitbreiding aangeval en voor sy lewensmaat en kinders geskiet is. Zihle Zikalala, die koördineerder van die ANC se provinsiale taakspan, het sy medelye met Cele se gesin betuig. “Ons doen ŉ beroep op die mense van Oshabeni om kalm te bly en hul hoop en vertroue in die wetstoepassersagentskappe se hande te plaas. Hulle is op grondvlak om te verseker dat reg en geregtigheid seëvier.” Cele is een van vele ANC-leiers wat al onlangs in dié provinsie vermoor is.